OORSIG: Hartseer, vreugde by Ghoemas | Netwerk24
Die Ghoema-musiektoekennings word Woensdagaand vir die agtste keer aangebied tydens ‘n geleentheid by die Time Square Sun Arena in Pretoria.
Daar hang vanjaar ‘n wolk van omstredenheid oor die geleentheid nadat die benoeming vir die musiekvideo vir “Die land” onttrek is weens Steve Hofmeyr se deelname daaraan.
Adam Tas, Dewald Wasserfall, Bobby en Karlien van Jaarsveld, Nicholis Louw, Bok van Blerk, Jay, Arno Jordaan en Corlea Botha het tot dusver hul steun aan Hofmeyr toegesê en sal na verwagting nie die geleentheid bywoon nie.
Altesame 35 toekennings word aan Afrikaanse kunstenaars toegeken.
17 Apr. 22:41:09
Die formaliteite is afgehandel. Nou is Snotkop met "Souserig" op die verhoog.
17 Apr. 22:39:17
Die toekenning vir album van die jaar gaan aan Tarryn Lamb se "Mal oor jou."
17 Apr. 22:36:37
Tarryn Lamb is aangewys as die beste vroue kunstenaar van die jaar.
17 Apr. 22:32:41
Snotkop is aangewys as die manlike kunstenaar van die jaar.
17 Apr. 22:31:58
Die toekenning vir die groep van die jaar gaan aan Adam.
17 Apr. 22:31:39
Die mees gestroomde liedjie van die jaar is "Die Sluise van die Hemel" deur Robbie Wessels en Bok van Blerk. Albei sangers was nie daar om die toekenning te ontvang nie. Niemand was daar om dit namens hulle te ontvang nie.
Die aanbieders Christel van den Bergh en David Louw het dit namens hulle aanvaar en dit toe aan iemand wat agter die verhoog werk oorhandig.
17 Apr. 22:25:27
Jo Black is nou op die verhoog met sy lied "Voel jy die genade?"
17 Apr. 22:23:03
Die voormalige rugbyspelers Toks van der Linde en Breyton Paulse is ook Woensdagaand by die geleentheid. Foto: Deaan Vivier
17 Apr. 22:20:30
Tarryn Lamb stap weg met die toekenning vir die beste kontemporêre album deur 'n vroulike kunstenaar met "Mal oor jou." Foto: Deaan Vivier
17 Apr. 22:15:15
Die toekenning vir die publiek se gunsteling vroue sangeres van die jaar gaan aan Jennifer Zamudio.
Meer oor: Kyknet | Steve Hofmeyr | Pretoria | Ghoemas | Kyknet Ghoema Musiektoekennings 2019